google/wiki40b huggingface dataset:
Wadi Hammamat

Wadi Hammamat er et uttørket elveleie i Østørkenen i østre Egypt, kjent for at arkeologer der hag gjort interessante funn.

Inskripsjoner

På stedet er det mange innristninger og inskripsjoner fra tiden før dere egyptiske dynastiers til og frem til moderne tid. Stedet beskrives også på det eldste kjente bevarte geologiske kart (Pyruskartet i Torino). 
Her er det avbildninger av egyptiske 'tidbåter, skapte så tidlig som 4000 f.Kr. Wadi Hammamat er det eneste sted i den østlige ørken der man har funnet fargede petroglyffer.

Khnemibres genealogi

I en av klippene er det en helleristning fra år 496 f.Kr, samtidig som perserne invaderte Egypt, der en kongelig arkitekt har risset inn sitt familjetre, kalt Khnemibres genealogi, en av bare tre lengre kjente genealogier som kan kobles til Nyrikets faraoer. Listen i geologien passer ikke med den tradisjonelle egyptiske kronologi, noe som har ført til at noen egyptologer, deriblant David Rohl, har satt spørsmålstegn ved den og gått inn for en ny kronologi.
Åpen Kirkegruppe for lesbiske og homofile

Åpen Kirkegruppe for lesbiske og homofile, gjerne omtalt som Åpen Kirkegruppe, er en tverrkirkelig organisasjon for lesbiske og homofile. Kirkegruppen ble etablert 10. februar 1976 med formål å skape en nærmere dialog med ulike norske kirkesamfunnene om kirkens forhold til lesbiske og homofile.
Åpen Kirkegruppe skal arbeide med å fremme personlig og kristen frigjøring og hjelpe den enkelte til å akseptere seg selv og finne samsvar mellom sin kristne tro og homofili. Videre arbeider gruppen aktivt for å skape en positiv holdning til lesbiske og homofile.
Organisasjonen er representert over hele Norge, og er tilknyttet Europeisk Forum.
Deutsche Adelsgenossenschaft

Deutsche Adelsgenossenschaft (DAG) var en tysk adelsforening som spilte en store sosial rolle i Tyskland i det senere 1800-tall og første del av det tyvende århundre. Den ble grunnlagt 26. februar 1874 i Berlin av tredve grunnbesittende prøyssiske adelsmenn som en reaksjon på de liberalistiske tendenser i det nye tyske rike.
Lingen gasskraftverk

Lingen gasskraftverk (tysk: Heizkraftwerk Lingen, også kjent som Kraftwerk Emsland-Lingen) er et varmekraftverk utenfor Lingen i Niedersachsen i Tyskland. Det har en installert produksjonskapasitet på 850 MW fordelt på en blokk med 2+1 gassturbiner fra Alstom, operert av RWE Energie AG. Det har også eldre Siemens dampturbin-blokker fra 1975 med 2 x 427 MW, men enkelte av turbinene er nedlagt.
Det nyeste anlegget ble ferdig 14. april 2010, og ble denne dagen offisielt åpnet av delstatens statsminister Christian Wulff. Brenselstypen er naturgass. Det leveres også fjernvarme.
James Coburn

Bakgrunn

Coburns morsslekt hadde sin opprinnelse i svensk Lappland. Hans morfar, Frans Johansson, ble født i 1859 ved Långvattnet i Lappland og døde i 1940 i Los Angeles i California. Han utvandret i 1887 til Amerika der han kalte seg Frank Johnsson. Frank giftet seg med en annen immigrant med svensk bakgrunn og fikk datteren Mylet Johnsson, født 1901. Hun giftet seg i 1925 med James Harrisson Coburn, som var av skotsk-irsk innvandrerbakgrunn. De fikk sønnen James Coburn. Faren hadde et bilverksted som gikk under i depresjonstiden. Familien flyttet så til Compton i California der James hadde sin oppvekst.
Coburn var gift to ganger, fra 11. november 1959 med Beverly Kelly som han fikk 2 barn med frem til skilsmissen i 1979. 22. oktober 1993 giftet han seg med Paula O'Hara. Dette ekteskapet varte frem til Coburn døde i 2002.

Skuespiller

I de fleste filmene spilte Coburn stort sett tøffe typer, slik som for eksempel i Vår mann Flint (Our Man Flint) og The Magnificent Seven. På 1980-tallet fikk han reumatisk artritt som i lange perioder hindret ham i å arbeide. 
Han kom tilbake til filmlerretet på 1990-tallet, og spilte blant annet i filmene Young Guns II, The Nutty Professor og Maverick. I  1998 mottok han en Oscar for beste skuespiller i birolle for filmen Affliction, der han spilte Nick Noltes tyranniske og alkoholiserte far. 
Coburn vant en Oscar i klassen beste mannlige birolle for sin rolle som «Glen Whitehouse» i filmen Den jagede, (Affliction). Han har dessuten fått en stjerne på Hollywood Walk of Fame. 
Coburn døde uventet, 74 år gammel, 18. november 2002 av et hjerteinfarkt.
Calocoris roseomaculatus

Utseende

Calocoris roseomaculatus er ca. 6-8 millimeter lang og på oversiden av kroppen har den fine svarte hår. Grunnfargen fargen på kroppen er grønngrå, med markerte røde og svarte flekker. Hodet kan ha svarte tegninger, likeså scutellets midtlinje og bakhjørnene på pronotum. Antennene er grågrønn eller litt gulbrune.
Dekkvingens clavus er rød, men gulgrønn bakerst. Bak på corium er det to avgrensede røde flekker. Membran og cuneus, omslutter bakkroppspissen. Dekkvingens ytterste åre, på membranen, danner to lukkede celler, som hos de fleste bladtegene (Miridae).
Det er flere fargevarianter som har fått sine egne navn.

Levevis

Calocoris roseomaculatus lever på soleksponerte urterike enger, steder med mye blomster. Tegen er dagaktiv og besøker ofte prestekrager og ryllik, hvor den suger plantesaft fra knopp eller stilk. De voksne (imago) finnes fra juni til august.
Hunnen legger egg på knopper, i barksprekker eller lignende steder.  Overvintringen er som egg. De voksne finnes derfor fra juli og utover høsten. 
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.
Jørgen Hval

Fotball

Hval ble norgesmester for Mjøndalen i 1933, 1934 og 1937. Han var dessuten tapende finalist i 1931, 1936 og 1938. Hval skåret i tre av finalene han spilte, best huskes det avgjørende målet i 1934-finalen. Like før slutt i andre ekstraomgang satte han inn et straffespark og sikret Mjøndalen deres andre strake mesterskap.
Hval debuterte på det norske landslaget i 1933 og spilte totalt 6 landskamper. Hans foretrukne posisjon var senterløper, men han kunne også spille på venstrekanten. Han hadde god teknikk og ble regnet som en lur og taktisk klok spiller.

Bandy

I bandy ble Hval norgesmester fire ganger: i 1930, 1937, 1940 og 1947. Lillebroren Kåre «Kjeksen» Hval var med på vinnerlaget i 1947. Jørgen Hval fikk ingen kamper på det norske landslaget, men han spilte én B-landskamp i 1940.
Athos Range

Athos Range er den nordligste fjellkjeden i Prince Charles Mountains i Mac. Robertson Land i Antarktis. Fjellkjeden består av flere store individuelle fjell og nunataker som strekker seg over 75 kilometer fra øst til vest langs nordsiden av Scyllabreen.
Disse fjellene ble først observert fra luften under U.S. Navy Operasjon Highjump 1946-47. Den vestlige delen av fjellene ble først besøkt under Australian National Antarctic Research Expeditions (ANARE) og et lag ledet av J. Bechervaise i november 1955. Fjellkjeden ble igjen besøkt i desember 1956 av det sørlige laget under ANARE 1956-57, ledet av W.G. Bewsher og et depot ble opprettet lengst øst. Fjellkjeden ble oppkalt etter en rolle i De tre musketerer, en roman av Alexandre Dumas som var den meste populære boken lest under reisen.
Leif Mæhle

Biografi

Han tok filologisk embetseksamen (cand.philol.) ved Universitetet i Oslo i 1952. I 1969 tok han doktorgraden med avhandlingen Vegen til varden - ein studie i Olav Aukrusts diktning. Han hadde et studieopphold i København før han ble universitetslektor i norsk ved Georg-August-Universität Göttingen. Siden var han også universitetslektor ved Lunds universitet. Han var gjesteforeleser ved en rekke europeiske og amerikanske universiteter. Mæhle var grunnlegger av og redaktør for Norsk Litterær Årbok fra 1966 til 1988. Han var også språkkonsulent ved Det norske teatret.
Leif Mæhle var generalsekretær i Det Norske Videnskaps-Akademi fra 1986 til 1997 og var også medlem av Det Kongelige Norske Videnskabers Selskab.
Hallgrim Hansegård

Utdanning

Hansegård studerte to år ved Nordland kunst- og filmfagskole i Kabelvåg og tre år på Akademiet for Digital Kunst i Firenze. Han fikk sitt internasjonale gjennombrudd som kunstner med en animasjon for bestillingsverk på Veneziabiennalen 2003. Siden produserte han flere animasjoner og dokumentarfilmer som senere er vist på norske kinoer og på Skandinavisk Panorama 2005. Disse fikk tredjepremie på SUPERDOK 2005.
Retningslys

Retningslys, populært kalt blinklys, er en anordning på en bil eller annet motorkjøretøy, med hvilken føreren gir tegn til å svinge eller skifte kjørefelt. Retningslysene består på moderne kjøretøyer av blinkende orange lamper, mens eldre kjøretøyer kan ha en bevegelig pil (en såkalt retningsviser) som kommer ut fra kjøretøyets side. Moderne retningslys fungerer parvis (venstre foran/bakpå og høyre foran/bakpå). En typisk glødelampe til de forreste og bakerste retningslysene har en effekt på 21 watt. I dag er det dog blitt mere alminnelig å benytte LED-teknikk i retningslysene.

Havarilys

Man kan også tenne alle retningslysene på én gang ved å aktivere såkalte havarilys med en bryter på instrumentpanelet, som som oftest er rød med en trekant. Denne funksjonen benyttes for å advare andre trafikanter ved for eksempel motorstopp. Havarilys skal alltid benyttes på motorvei ved stopp, især den siste i køen kan ha interesse i å advare andre.
Sköllersta

Sköllersta er et tettsted i Hallsberg kommune i Örebro län i landskapet Närke i Sverige. I 2010 hadde tettstedet 1 131 innbyggere.
Biosofi

Annen bruk av begrepet

Biosofi er brukt i den senere tid, om nye retninger innen vitenskapen der kunnskap og tenking genereres ut fra biologiske prosesser. Det kan oppfattes som en del av bioinformatikk.
Biosofi som begrep er også å finne innen mystisisme.
Mike Moran

Bakgrunn

Moran studerte ved Royal College of Music i London før han startet en karriere som studiomusiker, låtskriver og arrangør. Blant annet skrev han musikk for flere filmproduksjoner av Handmade Films, blant andre Time Bandits (1981), The Missionary (1982) og Water (1985). Han spilte også sammen med Ian Gillan Band.
I 1977 steg han selv ut i rampelyset som sanger da han sammen med Lynsey de Paul representerte Storbritannia i Eurovision Song Contest på hjemmebane i London. Med bidraget «Rock Bottom» endte de på andreplass, like bak franske Marie Myriam og «L'oiseau et l'enfant». Det britiske bidraget ble en stor hit og gikk inn på hitlister i hele Europa, inkludert norske VG-lista.
De Paul og Moran skrev senere en rekke sanger sammen, blant andre «Let Your Body Go Downtown», som Martyn Ford Orchestra fikk en hit med, og «Going to a Disco», «Without You» og «Now and Then». Sangene ble også utgitt på de Pauls album Tigers and Fireflies og Just a Little Time.
Moran var en årrekke musikalsk leder for britiske ITVs barneshow Get It Together. Han skrev senere et nytt bidrag til den britiske finalen foran Eurovision Song Contest i 1990, men endte på femteplass i den britiske finalen.
Han har arbeidet med medlemmer av Queen, Ozzy Osbourne, Nicko McBrain og George Harrison. Han har også produsert for David Bowie, blant annet i 1973 og Ziggy Stardust – The Motion Picture, og han produserte flere hitlåter og album for Bowie i 1970-årene og 1980-årene. Moran har også vært med på å jobbe frem albumet Barcelona, et musikalsk samarbeid mellom Freddie Mercury og operasangeren Montserrat Caballé, utgitt i 1988. Han produserte The Queen Album (1988), Piaf (1994) and Essential Musicals (2006) for Elaine Paige.
NM i svømming langbane 1978

NM i svømming langbane 1978 ble arrangert på Lillestrøm 27.-30. juli 1978.
Norske Fotterapeuters Forbund

Norske Fotterapeuters Forbund (NFF) er en partipolitisk uavhengig yrkesorganisasjon for autoriserte fotterapeuter i Norge, og arbeider for medlemmenes faglige, økonomiske og sosiale interesser. Forbundet er i stadig vekst og har i dag over 800 medlemmer. Medlemmene er autoriserte fotterapeuter og helsepersonell underlagt Helsepersonelloven.
NFF jobber med å heve utdannelsen og bedre kjennskapen til tittelen autorisert fotterapeut, styrke fotterapeut-utdannelsen, heve fotterapeuters kompetansenivå, og gi fotterapeuten en mer framtredende posisjon i det norske helsevesen.
NFF gir ut fagtidsskriftet "Fotterapeuten".
NFF er medlem av den internasjonale føderasjonen av fotterapeutorganisasjoner, Federation Internationale des Podologues. FIP ble grunnlagt i 1947 og har fokus på utvikling av podiatri rundt om i verden med organisasjoner som representerer 25 land på seks kontinenter.
NFF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS).
Forbundsleder i NFF er Mona Boysen, autorisert fotterapeut.
Thomas Sørensen

Privat

Han har 2 barn; Marcus og Celine.
Vaya con Dios (sang)

Norsk versjon

Erik Diesen har skrevet en norsk tekst. Den norske tittelen er også «Vaya con Dios».
Merete Armand

Ved Den Nationale Scene

På Den Nationale Scene var Armand kjent fra roller i stykker som Vaskerelvens rose av Gunnar Staalesen (1986), Måken av Anton Tsjekhov (1987), Hellemyrsfolket av Amalie Skram og Gunnar Staalesen (1992), Løvet i Vallombrosa av Lars Norén (1997), Erasmus Montanus av Ludvig Holberg, Presidentinnene av Werner Schwab, (begge 2000), Heksene av Roald Dahl (2001–02), 1900 av Gunnar Staalesen (2002–03), Ronja Røverdatter av Astrid Lindgren (2003–04), Ved Kattemyra av Marina Carr, Kameliadamen av Alexandre Dumas d.y. (begge 2004) og Idioten av Fjodor Dostojevskij i 2005. Høsten 2006 var hun aktuell som Rottejomfruen i forestillingen i Lille Eyolf av Ibsen.
Ved siden av teatret hadde Armand en mindre rolle i den britiske filmen The Witches (Heksene) i 1990.

Annet

Hun ble i 1997 tildelt Pernillestatuetten for sitt skuespillerarbeid.
Merete Armand var datter av skuespilleren Eilif Armand og søster til skuespillerne Frøydis Armand og Gisken Armand.
Hun døde av kreft, 61 år gammel.
Lokaltrafikk

Lokaltrafikk er et kvartaltidsskrift for medlemmer av Lokaltrafikkhistorisk forening i Oslo og Sporveishistorisk Forening i Trondheim, utgitt siden 1986. Den inneholder hovedsakelig nyheter og artikler om trikk, tunnelbane, forstadsbaner samt buss i Norge, men har også en nyhetsseksjon for artikler om internasjonale forhold.
Lokaltrafikk var også navnet på et tidsskrift utgitt i perioden 1949 til 1968 av Norske Sporveiers og Lokalbaners Forening. Tidsskriftet utkom med ca. 10 numre årlig, og ble distribuert til alle ansatte i AS Oslo Sporveier, AS Ekebergbanen, AS Bærumsbanen, AS Holmenkolbanen, Bergens Sporvei, Trondheim Sporvei og AS Graakalbanen.
Osterøy Idrottslag

Historikk

Klubben ble stiftet 15. februar 1918 som Turn og Idrottslaget Skarphedin, men etter krigen slo klubben seg sammen Mjeldalen Skilag og Sterkodder, og etablerte Osterøy Idrottslag den 12. april 1946.

Fotball

Osterøys A-lag i fotball for menn spilte i 3. divisjon fra 2001 til 2002, men spiller nå i 4. divisjon etter å ha rykket opp fra 5. divisjon etter 2012-sesongen.
Ellen Page

Biografi

Page ble født og vokste opp i Halifax i Nova Scotia. Hun gikk på tre forskjellige high schools før hun ble uteksaminert i 2005.
Page begynte sin skuespillerkarriere ved Neptune Theatre School. Hun hadde sin første rolle som 11-åring i en TV-film ved navn Pit Pony. Denne rollen førte til at hun fikk tilbud om flere roller i små canadiske filmer og TV-serier. Da hun var 16 fikk hun en rolle i en uavhengig europeisk film, Mouth to Mouth.
Page er åpent homofil. Hun er gift med koreografen og danseren Emma Portner.
DigitaltMuseum

Døgnåpne kataloger

Tradisjonelt har museenes kataloger stort sett bare vært tilgjengelig for  museenes eget personale og for forskere eller andre som har arbeidet med konkrete temaer knyttet til samlingene. Det brede publikum har i hovedsak måttet nøye seg med å se det materialet som til en hver tid var utstilt. Museenes samlinger er bygget opp for å gi en bred dokumentasjon av og grunnlag for forskning på vår kulturarv. Det er bare en liten del av disse samlingene som vises i utstillinger, og DigitaltMuseum er et tiltak som er satt i gang for å gi publikum en bred og døgnåpen tilgang til samlingene. Unntatt er materiale eller katalogopplysninger som skal beskyttes ut fra hensynet til personvern.
I august 2012 hadde DigitaltMuseum ca. 64.000 besøk og et samlet oppslag på 615.000 sider. Det gir et snitt på snaut 10 sider pr. besøk, og bruken er gjerne størst på søndager.

Innhøsting av kunnskap

DigitaltMuseum også et viktig redskap i museenes arbeid med å innhøste nye opplysninger, korreksjoner og utfyllende kommentarer til materialet i samlingene. Mange museer forvalter store fotosamlinger med sparsomme opplysninger, og her bidrar nå brukerne aktivt med opplysninger om hvem som er avbildet og når, hvor og i hvilken anledning fotografiene er tatt. På samme måte kan brukerne legge inn kommentarer med nye eller korrigerende opplysninger om gjenstandsmaterialet.

Kobling til andre kunnskapskilder

I utgangspunktet er museumskatalogene beregnet på museenes eget fagpersonale. For å gjøre katalogene mer interessante både for leg og lærd har Norsk kulturråd og KulturIT i samarbeid med museene, startet et prosjekt for å koble oppslag i DigitaltMuseum til andre kunnskapskilder på nett. Så langt er det først og fremst satset på kobling mot Wikipedia. Norsk Folkemuseum har ca 1550 mangletrær, men ingen av katalogkortene har opplysninger om hvordan du bruker et mangletre. Dette er kunnskap som fagpersonalet har i hodet. Gjør man i dag et oppslag på et mangletre i DigitaltMuseum kommer begynnelsen av artikkelen om mangletrær fra Wikipedia opp i skjermbildet sammen med andre artikler som kan være relevante i forhold til teknikk, dekor, kunstner eller lignende, og i artikler i Wikipedia kan det legges lenker for oppslag av relevant materiale i DigitaltMuseum.

Frislipp av fotorettigheter

I dag må man innhente tillatelse fra de respektive museene eller andre rettighetshavere for videre bruk av det meste av fotomaterialet i DigitaltMuseum. Men for å stimulere til økt bruk og aktivisering av museenes samlinger, oppfordres nå museene til klart å markere hvilke fotografier som er falt i det fri og til å legge åpne lisenser på de fotografiene som museene selv har opphavsrett til. Norsk Folkemuseum og Oslo Museum er foregangsmuseer i dette arbeidet og pr. 1. september 2012 inneholder DigitaltMuseum vel 70.000 fotografier med Public Domain mark (det vil si at bildet har falt i det fri) og vel 100.000 fotografier med en åpen lisens, CC-Attribution-ShareAlike
Carmelo (kommune)

Historie

Carmelo ble grunnlagt i 15. mars 2010.

Regjeringen

Ordføreren (alcalde) i kommunen er Alejandro Brusco (2010-2015).
Flower of Evil

Flower of Evil er et musikkalbum med Susanna, utgitt i 2008.
Rance Howard

Tidlig liv

Howard ble født som Harold Rance Beckenholdt i Duncan i Stephens County i Oklahoma, og var sønn av Ethel Cleo (født Tomlin) og Engel Beckenholdt, som var gårdbruker. Han endret sitt navn til Rance Howard da han ble skuespiller. Han giftet seg med skuespillerinnen Jean Speegle Howard i Burbank i California i 1949. Deres sønner er skuespiller/regissør  
Ron Howard og skuespiller Clint Howard. Han var også bestefar til skuespillerinnene Bryce Dallas Howard og Paige Howard. Hans sønn, Ron, ble født mens Howard tjenestegjorde i United States Air Force, hvor han tjenestegjorde i tre år.

Spillekarriere

Howard gikk på University of Oklahoma, hvor han studerte drama. Hans profesjonelle skuespillerkarriere begynte i 1948 da han dro til New York City. Der gikk han på opptaksprøve og fikk jobb i et omreisende teater som spilte teater for barn. Rollene her gjorde ham landskjent på TV, da han spilte deler av «Mister Roberts» med Henry Fonda i 1950. Han hadde denne rollen i omtrent halvannet år og spilte i store byer over hele USA.
Rances eldste sønn, Ron, var fire år gammel da han hadde sin debut, da de to spilte sammen i filmen The Journey. Senere på 1950-tallet omfattet Rances roller hans TV-debut i serien Kraft Theatre, hvor han spilte tre ganger i 1956–57.
Etter at sønnen Ron spilte Opie i The Andy Griffith Show tidlig på 1960-tallet hadde Rance gjesteroller i fem episoder av samme show. Howard var best kjent for sin rolle på TV i 25 episoder av 1960-tallets TV-serie Gentle Ben, hvor hans yngste sønn, Clint, spilte Henry Broomhauer, en mann fra de dype skoger som ble venn med familien. En annen velkjent TV-rolle var i Babylon 5 hvor han opptrådte flere ganger som David Sheridan. Han spilte også i den kortlevde TV-serien Driving Me Crazy fra år 2000. Hans gjesteopptredener omfatter Gunsmoke, Bonanza, Kung Fu, The Waltons, CBS Schoolbreak Special, The Drug Knot, Angel, 7th Heaven, Cold Case, That's So Raven og to opptredener i Seinfeld, begge i forskjellige roller. I The Waltons portretterte Howard dr. McIver i fem forskjellige episoder, én hvor også sønnen Ron spilte.
Howard spilte i over 100 filmer, inklusive filmen Cool Hand Luke, fra 1967, The Music Man, og mange andre  filmer. Han spilte også Dottie og Kits far i A League of Their Own. I 2013 spilte han Woody Grants bror i Nebraska. Han spilte ofte roller som prest eller kapellan, sheriff, eller marshal, og hadde utallige opptredener i Joe Dantes filmer.
Howard spilte i de fleste av sønnen Rons filmer, inklusive Splash, Cocoon, Apollo 13, A Beautiful Mind, Cinderella Man og Frost/Nixon. Unntakene er Night Shift, Willow, Backdraft, Ransom, EDtv og The Da Vinci Code.
Georg Reichwein (1593–1667)

Biografi

Han skal ha vært sønn av en skredder og skulle egentlig studere, men trettiårskrigen skal ha ødelagt disse planene, da han skal ha vært en ivrig kalvinist og ville kjempe på protestantenes side.
Han ble gift 1. gang i Tyskland ca. 1627 med NN; gift 2. gang ca. 1647 med Karen Davidsdatter Lucht (Luft) (ca. 1596-1649), enke etter Niels Toller den eldre (ca. 1590-1642) og mor til bl.a. Jens Toller Rosenheim: se Toller (slekt); gift 3. gang ca. 1653 med Inger Olufsdatter Rytter (ca. 1630 Nannestad-96), dtr. av Ole Christophersen R. og Maren Mogensdatter Rosensverd. 
Han skal ha kommet til Danmark-Norge våren 1628 sammen med grev Henrik Holck som han skal ha tjenestegjort under. De kom til Norge i forbindelse med at kong Christian IV av Danmark og Norge opprettet den første stående hær i Norge dette året. Reichwein fikk umiddelbar ansettelse som kaptein ved det som senere ble til Oppland Regiment.
I 1629 ble han overført til Bergen som leder av vaktstyrken på Bergenhus festning. Våren 1644 ble han av stattholder Hannibal Sehested beordret til Østlandet for å delta i vaktstyrken langs grensen til Sverige som nestkommanderende i Det akershusiske regiment under ledelse av oberst Henrik Bjelke, som også hadde en rekke andre plikter, slik at Reichwein i realiteten hadde kommandoen her alene. Han ble derfor i 1646 utnevnt til oberst og fikk kommandoen over regimentet. 
I 1649 ble han sendt til sognene Idre og Særna, hvor han konkluderte med at disse burde tilhøre Norge. Dette området ble okkupert av svenskene i 1644, og har siden ligget til Sverige. Avståelsen ble først offisielt bekreftet ved grenseoppgangen i 1751.
I 1651, etter Hannibalfeiden, måtte han som de øvrige høye offiserene avgi vitneprov om Sehesteds stattholderskap, som i stor grad gikk i Sehesteds favør. Hans uttalelse er et viktig kildemateriale med hensyn til hva som skjedde under feiden.
Han ble adlet i 1655.
Han deltok under de såkalte Krabbefeiden og Bjelkefeiden i tiden 1657 til 1660 og satt i det såkalte Krigsrådet. Reichwein hadde kommandoen for de dansk-norske styrkene som gjenerobret Trondhjems len i 1660, som hadde blitt avstått til Sverige ved freden i Roskilde to år tidligere. 11. desember 1660 undertegnet den svenske guvernøren Claes Nilsson Stiernsköld kapitulasjonen og overrakte den til Reichwein. Siden dette har Norges grenser mot Sverige i hovedsak vært uforandret.
På denne tiden var Reichwein også en av de første kommandantene for Oppland Regiment og var kommandant på Akershus festning i årene 1654–1662.
I 1666 var han tilbake i Bergen som stiftsbefalingsmann, men døde allerede 5. mai det påfølgende året av slag. 
Hans sønn med samme navn var den første kommandanten på Kongsvinger festning.